Troidigezhioù ar Bibl e kembraeg
Adalek ar  e voe lakaet lodennoù eus ar Bibl e kembraeg, met ar stumm implijetañ e-pad bloavezhioù eo an droidigezh graet e 1588 gant William Morgan, Y Beibl cyssegr-lan sef Yr Hen Destament, a'r Newydd, kempennet e 1620. E 1988 e voe embannet Beibl Cymraeg Newydd ('Bibl kembraek nevez') hag a voe kempennet e 2004. Beibl.net zo un droidigezh e kembraeg pemdez a voe echuet e 2013.

Stummoù istorel

Meur a vammenn eus an  o doa meneget istor un droidigezh eus ar Vulgat latin e 1470. Un eskob eus ar , Richard Davies en doa embannet en doa gwelet, pa oa bugel, un dornlevr gant an droidigezh-se e Celydd Ifan, e ti un eontr dezhañ. hag un oberour all en doa embannet e oa bet miret ul lodenn eus an dornskrid betek an . Ar c'helenner Glanmor Williams en doa studiet an afer hag embannet e vije dic'hallus e vije bet troet ar Bibl a-bezh e kembraeg a-raok hini William Morgan e 1588.

Pa voe deuet amzer ar Reform saoz e voe troet testennoù diwar ar gresianeg end-eeun. E 1551 e voe savet an droidigezh kentañ eus lodennoù bras eus ar Bibl gant William Salesbury, anvet Kynniver llith a ban, a oa un droidigezh diglok eus an Avieloù hag eus Lizheroù an Ebestel da vezañ lennet en iliz d'ar Sul. Ar rouanez Elesbed I a embannas ul lezenn e 1563 da c'houlenn gant eskibien an Iliz anglikan e Kembre lakaat ar Bibl ha Levr ar Bedenn Voutin e kembraeg, ar pezh a voe graet gant Richard Davies, Thomas Huet ha William Salesbury. Asambles e trojont an Testamant Nevez, hag ar braz eus al labour a voe graet gant Salesbury.

Heuliet e voe gant troidigezh William Morgan eus ar Bibl a-bezh 1588, Y Beibl cyssegr-lan sef Yr Hen Destament, a'r Newydd, oc'h adkemer labour Salesbury evit an Testamant Nevez. Kempennet e voe al labour-se e 1620.

Keñveriañ ar yezh

Daveoù

Liammoù diavaez
Ar Bibl e kembraeg/Beibl Cymraeg:
 Bibl 1588 war ar wikimammenn gembraek
 Bibl 1620 war ar wikimamenn gembraek
 Eiladenn skanet eus Bibl 1588 gant 1588.
 Lec'hienn gant meur a droidigezh niverelet eus Bibloù kembraek, testenn ha son a-wezhioù.
 Troidigezh ar Bibl e kembraeg-pemdez.

Kembraeg
Istor ar Gristeniezh e Kembre
Bibl